Ekwadōr (Republika Ekwadōra, szp. "Ecuador", "República del Ecuador") – państwo we Połedniowyj Americe położōne nad Pokojnym Ôceanem, jydno ze sztyrych państwōw, kere powstoły po rozpadzie Wielgij Kolōmbije we 1830 r. Sōnsiaduje ôd pōłnocy ze Kolōmbijōm a ôd połednia ze Peru. We skłod Ekwadōra włażom tyż Wyspy Galapagos położōne na Pokojnym Ôceanie. Miano państwa wziyło sie ôd szpanielskigo słowa ôznaczajōncygo rōwnik.